Kahoo ho e-na le tšepo bakeng sa e mong oa rona? Ho na le. Letsatsi lengwe Anna, yo o tsenang sekolo se segolwane kwa United States, o ne a tshwanelwa ke go femela tumelo ya gagwe mo balekaneng ba gagwe ba le mmalwa ba ba neng ba galefisitswe ke gore ga a dumele mo thutong ya Tharonngwe. Anna a re: “Ba ne ba simolola go ipopa ba nna setlhotshwana se se kgatlhanong le nna mme ke ne ka nna ke ritibetse ka gonne ke ne ke sa batle gore batho ba ba lebeletseng ba lebe Basupi ba ga Jehofa ka tsela e e sa siamang.” Mo bosigong joo o ne a rapela Jehofa gore a mo fe bopelokgale mme a dira dipatlisiso ka thuto ya Tharonngwe. Mo letsatsing le le latelang, Anna o ne a ya sekolong a tshotse Baebele ya gagwe. Bana ba a tsenang le bone mo tlelaseng ba ne ba mo dikaganyetsa, bontsi jwa bone ba khinkhinyega. Le fa go ntse jalo, o ne a ba balela ditemana di le mmalwa ka bopelokgale le go bontshana mabaka le bone. Kgabagare ba ba neng ba ngangisana le ene ba ne ba felelwa ke mafoko. Mosetsana yo o neng a ganetsa thata, yo gape e neng e le poresidente wa tlelase, o ne a feleletsa a bolela gore jaanong o tlotla Basupi ba ga Jehofa. Mo ngwageng oo, o ne a botsa Anna dipotso di le mmalwa ka se a se dumelang.